Õlleralli on ainuke õlleüritus, mis endas ei sisalda võistlusmomenti. Osalejad on juba  väljakujunenud seltskond, kes korraldaja Viljar Mee sõnul lihtsalt õlut ja head seltskonda nautides Kristiine keskuse juurest TTÜ juurde jalutavad. Jalutuskäigu sekka ostetakse tee äärde jäävatest poodidest õlut. Sportlikke võistlusi teeme pärast jalutuskäiku, lubas Mee. Pubirallit peetakse juba 1995. aastast, korraldaja Eder Kannikese sõnul muutub see aina populaarsemaks. Pubirallitajate arv on piiratud  osaleda saab kümme võistkonda, igas kolm poissi ja kaks tüdrukut. Viis minutit pärast registreerimise algust  oli meil eelmisel aastal juba 20 võistkonna jagu inimesi, nentis Kannike. Pubiralli on sisult tavaline orienteerumisvõistlus, kus võistkonnad peavad linnast vihjete järgi üles otsima viis lõbustusasutust. Lisaks peavad orienteerujad igas pubis ühe õlle ära jooma. Orienteerumisvõistluse lähteülesanded on üsna rasked. Eelmisel aastal otsisime pubi, kus naiste tualetis käsipuhur ei tööta, märkis Kannike. Tänavuseks ralliks lubab Kannike senisest veelgi raskemaid vihjeid. Tema hinnangul kulub kiirematel  võistkondadel pubirallitamiseks umbes poolteist tundi ning 70 liitrit õlut. Ralli algab reedel kell 18 õlletelgis, võistkondi registreeritakse tund enne algust.